** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 261**

(protokols Nr. 9, 99. p.)

**Par finansējuma piešķiršanu pašvaldības iestādēm un struktūrvienībām**

Pamatojoties uz likumu "[Pašvaldību likum](https://likumi.lv/ta/id/336956-pasvaldibu-likums)s" [10. panta](https://likumi.lv/ta/id/336956-pasvaldibu-likums#p10) pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16) panta otro daļu un "Likuma par budžetu un finanšu vadību" [6. pantu](https://likumi.lv/ta/id/34703-par-pasvaldibu-budzetiem#p6) un Finanšu un attīstības komitejas pieņemtajiem lēmumiem par finansējuma piešķiršanu, Finanšu nodaļa ir apkopojusi atbalstītos lēmum projektus un tos apkopojusi vienā lēmum projektā par kopējo summu 41 648,79 EUR.

Noklausījusies sniegto informāciju, ņemot vērā 23.09.2025. Attīstības jautājumu komitejas, 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt finansējumu:

1. Lubānas apvienības pārvaldes, Īpašumu uzturēšanas nodaļai EUR 7 074,00 apmērā pašvaldības dzīvokļa Ozolu ielā 14-34, Lubānā, Madonas novads sanitārā mezgla remontam no Lubānas apvienības pārvaldes 2025.gada ieņēmumu pārpildes dzīvojamā fonda tāmē.
2. CA Projektu ieviešanas nodaļai EUR 3 871,16 apmērā projekta “Futbola laukuma seguma atjaunošana Mētrienā, Mētrienas pagastā Madonas novadā” realizācijai no Mētrienas pagasta pārvaldes 2024. gada budžeta atlikuma.
3. Liezēres pagasta pārvaldes, Liezēres pamatskolai EUR 3 290,00 apmērā Pirmsskolas izglītības grupu Jaunatnes ielā 3, Ozolos, Liezēres pagastā remontdarbu īstenošanai no Liezēres pagasta pārvaldes 2024. gada atlikuma.
4. Ļaudonas pagasta pārvaldes, Ļaudonas pansionātam EUR 12 475,16 apmērā Ļaudonas pansionāta koplietošanas tualetes un vienas koplietošanas vannas istabas remontam no Ļaudonas pagasta pārvaldes 2025. gadā ieņēmumu pārpildes no pārdotajiem īpašumiem.
5. Aronas pagasta pārvaldes, īpašumu uzturēšanas dienestam EUR 6 000,00 apmērā dīķa tīrīšanas darbiem Kusā no Aronas pagasta pārvaldes 2024. gada budžeta atlikuma.
6. Jāņa Norviļa Madonas Mūzikas skolai EUR 6 079,46 apmērā Mūzikas skolas 80 gadu jubilejas pasākumam no Jāņa Norviļa Madonas mūzikas skolas 2025. gada ieņēmumu pārpildes, kas veidojusies no izglītojamo līdzmaksājumiem 2000,00 EUR apmērā un atlikušo summu no Madonas apvienības pārvaldes 2025. gada ieņēmumu pārpildes par pārdotajiem īpašumiem.
7. Jāņa Norviļa Madonas Mūzikas skolai EUR 2 350,00 apmērā dalībai starptautiskajā pūšaminstrumentu un stīgu konkursā “Finalis”, kurš norisināsies 2025.gada no 11. līdz 14. novembrim Polijā, Bjalistokā no Madonas apvienības pārvaldes 2025. gada pārdoto īpašumu ieņēmumu pārpildes.
8. Jāņa Norviļa Madonas Mūzikas skolai EUR 509,01 apmērā kopētājā Toshiba A3 remontam un apkopei no Jāņa Norviļa Madonas mūzikas skolas 2025. gada ieņēmumu pārpildes no izglītojamo līdzmaksājumiem.

.

Domes priekšsēdētājs A. Lungevičs

*Ankrava 29374376*